10/05/2016 | Administración LocalMunicipal
Bergondo
Intervención
Aprobación definitiva e texto íntegro da modificación Ordenanza fiscal n.º 13 da taxa pola subministración auga potable, acometida á rede xeral de abastecemento e saneamento, e prestación do servizo de saneamento e de depuración de augas residuais

Durante a exposición ó público do acordo provisional que adoptou o Pleno na sesión que tivo lugar o día 25 de febreiro de 2016, sobre a modificación da Ordenanza fiscal n.º 13 reguladora da taxa pola subministración de auga potable, pola acometida á rede xeral de abastecemento e á rede xeral de saneamento, así como pola prestación do servizo de rede de saneamento e de depuración de augas residuais, presentáronse alegacións que foron desestimadas polo Pleno que tivo lugar o día 28 de abril de 2015 polo que o acordo de aprobación provisional quedou definitivamente aprobado. Por todo iso, publícase integramente a modificación da Ordenanza para os efectos establecidos no artigo 17.4 do Real decreto lexislativo 2/2004, de 5 de marzo, mediante o que se aproba o texto refundido da lei reguladora das faceandas locais: No uso das facultades concedidas polos artigos 133.2 e 142 da Constitución e polo artigo 106 da Lei 7/85, do 2 de Abril, reguladora das Bases de Réxime Local, e ó abeiro do disposto no artigo 20, apartados 1, 4. r e 4. t), e o artigo 57 do Real Decreto 2/2004 de 5 de marzo, polo que se aproba o Texto refundido da Lei reguladora das Facendas Locais, este Concello establece a taxa polo subministro de auga potable, pola acometida á rede xeral de abastecemento e á rede xeral de saneamento, así como pola prestación do servizo de rede de saneamento e de depuración de augas residuais, que se regularán pola presente Ordenanza, redactada conforme ó disposto nos artigos 20 a 27 do TRLRFL citado. Constitúen os feitos impoñibles destas taxas: a) A prestación do servizo de subministro de auga potable que está reservado pola Lei en favor das Entidades Locais e considérase imprescindible para a vida privada dos usuarios do mesmo. b) A realización das acometidas á rede xeral municipal de abastecemento ou á rede xeral de saneamento. c) A prestación do servizo de evacuación de excretos, augas negras, residuais e pluviais mediante a utilización da rede de saneamento municipal, e a conseguinte depuración das devanditas augas pola Depuradora de Augas Residuais. O servizo de evacuación de excretos, augas negras, residuais e pluviais e o servizo de depuración das mesmas na Depuradora serán de recepción obrigatoria, desde o momento da efectiva prestación do servizo, devengándose as taxas correspondentes.1.- Son suxeitos pasivos desta taxa, na condición de contribuíntes, as persoas físicas e xurídicas, así como as comunidades de bens, herdanzas xacentes e demais entidades ás que se refire ó art.35.4 da Lei Xeral Tributaria que ocupen ou utilicen as vivendas e locais nas que se preste o servizo, ben sexa a título de propietario, usufructuario, arrendatario ou mesmo de precario.2.- Terá a consideración de substituto do contribuínte o propietario das vivendas ou locais, os que poderán repercutir, no seu caso, ós ocupantes ou usuarios, as cotas abonadas por razón da taxa.1. Responderán solidariamente das obrigas tributarias do suxeito pasivo as persoas físicas e xurídicas a que ese refiren os artigos 41.1 e 42 da Lei Xeral Tributaria.2. Serán responsables subsidiarios as persoas o entidades reguladas e co alcance que sinala o artigo 43 da Lei Xeral Tributaria. A base impoñible virá determinada polos m 3 de auga consumida, verquida ou depurada. No caso da realización das acometidas, a base impoñible virá determinada polos metros de distancia dende o límite da propiedade privada ata a rede xeral de abastecemento ou á de saneamento. O custo será por metro de acometida executada, e será un custo medio de acordo cos distintos diámetros da Rede de Distribución. Incluirá no mesmo, a execución da acometida, totalmente executada, e probada, dentro do dominio de uso público. Igualmente, a tarifa terá en consideración a reposición do pavimento existente no momento da sua realización. A cota tributaria referida á presente taxa é a seguinte: Subministración doméstica a) Cota de mantemento do servizo 13,42 euros b) Cota de consumo: - Ata 30m 3 0,26 euros/m 3 - De 31 m 3 ata 60 m 3 0,67 euros/m 3 - > de 60 m 3 1,10 euros/m 3 Subministración Industrial: a) Cota de mantemento do servizo 29,33 euros b) Cota de consumo: - Ata 30m 3 0,40 euros/m 3 - De 31 m 3 ata 100 m 3 0,89 euros/m 3 - > de 100 m 3 1,30 euros/m 3 Subministración Obras: a) Cota de mantemento do servizo 29,83 euros b) Cota de consumo: - Ata 30m 3 0,35 euros/m 3 - De 31 m 3 ata 100 m 3 0,89 euros/m 3 - > de 100 m 3 1,30 euros/m 3 Subministración a comunidades de abastecemento de auga preexistentes á posta en funcionamento do servizo municipal da auga. a) Cota de mantemento do servizo 14,91 euros b) Cota de consumo: 0,5296 euros/m 3 Saneamento doméstico: a) Cota de mantemento do servizo 1,99 euros b) Cota de consumo: - Ata 30m 3 0,20 euros/m 3 - De 31 m 3 ata 60 m 3 0,40 euros/m 3 - > de 60 m 3 0,69 euros/m 3 Saneamento industrial: a) Cota de mantemento do servizo 6,97 euros b) Cota de consumo: - Ata 30m 3 0,30 euros/m 3 - De 31 m 3 ata 100 m 3 0,50 euros/m 3 - > de 100 m 3 0,79 euros/m 3 Saneamento Obras: a) Cota de mantemento do servizo 6,97 euros b) Cota de consumo: - Ata 30m 3 0,30 euros/m 3 - De 31 m 3 ata 100 m 3 0,50 euros/m 3 - > de 100 m 3 0,79 euros/m 3 Saneamento sen auga: a) Cota de mantemento do servizo 12,92 euros Depuración doméstico: a) Cota de mantemento do servizo 12,92 euros b) Cota de consumo: - Ata 30m 3 0,20 euros/m 3 - De 31 m 3 ata 60 m 3 0,40 euros/m 3 - > de 60 m 3 0,69 euros/m 3 Depuración industrial: a) Cota de mantemento do servizo 90,97 euros b) Cota de consumo: - Hasta 30m 3 0,50 euros/m 3 - De 31 m 3 ata 100 m 3 0,89 euros/m 3 - > de 100 m 3 1,30 euros/m 3 Depuración Obras: a) Cota de mantemento do servizo 22,86 euros b) Cota de consumo: - Ata 30m 3 0,27 euros/m 3 - De 31 m 3 ata 100 m 3 0,82 euros/m 3 - > de 100 m 3 1,30 euros/m 3 Depuración sen auga: a) Cota de mantemento do servizo 20,88 euros D.- Realización das acometidas (no suposto de licenza ou autorización para a acometida á rede de abastecemento ou á de saneamento coincidirá exactamente co importe do presuposto material da obra, presupostado pola empresa concesionaria do servizo e aprobado polo Órgano Municipal Competente). D.1.- Acometidas á rede xeral de abastecemento: O material empregado na súa realización será polietileno reticulado, apto para o uso alimentario, e cunha presión nominal de traballo de 10 atmosferas. Tódalas acometidas levarán como mínimo, unha chave de toma na beirarrúa, co seu correspondente rexistro e arqueta, que non poderá ser manipulada polo abonado, e outra chave situada inmediatamente antes do contador. Os diámetros das acometidas, serán os seguintes: 3/4”, 1”, 1 1/4”, 1 1/2” e 2”, e determinaranse polo Servizo, en función do tipo e número de subministros que deberán de servirse da mesma. No caso de ter que realizar, unha cometida de diámetro superior a 2”, terá que facerse un presuposto, exclusivo para esa acometida, e non estará suxeito a esta tarifa. So se realizará unha única acometida por cada edificio, ou vivenda unifamiliar, debendo ser distribuída a auga, desde esta, mediante a correspondente batería de contadores, que deberá ter capacidade para cada unha das vivendas do edificio, ademais de, para cada 50 m2 de baixo, tal como indica a orde do 9 de Decembro de 1975 do Ministerio de Industria. Tendo en conta ademais, que no caso de vivendas da baixo e planta, será necesario poñer dous contadores, sempre que o baixo sexa usado como vivenda independente do piso, ou se realice calquera tipo de actividade industrial, aínda que ámbolos dous (baixo e piso), sexan do mesmo propietario. No caso de non existir rede xeral de distribución no fronte do domicilio solicitante, terá que ser feita unha extensión da rede xeral de distribución, ata acadar o domicilio de subministro. Dita extensión da rede de distribución non estará suxeita a esta tarifa, debendo ser reflectida esta circunstancia na solicitude do peticionario, co obxecto de realizar o presuposto da ampliación correspondente, condicionando a aprobación da solicitude á realización da extensión da rede xeral. D.2.- Acometidas á rede xeral de saneamento: O material empregado, na súa realización, será P. V. C., reforzado para 4 Atm., apto para sistemas de evacuación. Tódalas acometidas (se é posible), irán, desde unha arqueta de inspección e limpeza, situada na beirarrúa, ó pé da propiedade do usuario, ata un pozo de rexistro da rede Xeral, e non poderán ser acometidas directamente a esta, co obxecto de non debilitala, e non dar lugar a ningún tipo de posible fuga contaminante, no seu entronque. Os diámetros das acometidas serán de 160 e 200 mm., e determinaranse, polo Servizo, en función do tipo e número de usuarios que deberán de servirse da mesma. No caso de ter que realizar, unha cometida, de diámetro superior a 200 mm., terá que ser feito un presuposto, exclusivo para esa acometida, e non estará suxeito a esta tarifa. A arqueta de inspección e limpeza, será cadrada, de 40 x 40 cm., e servirá ademais, para que o usuario, acometa a toma da súa vivenda. So se realizará, unha única acometida por cada edificio, portal, ou vivenda unifamiliar, debendo ser canalizadas interiormente as distintas baixantes de augas fecais, cara unha toma común, tendo en conta ademais, que no caso de vivendas unifamiliares, compostas de baixo e planta, consideraranse dous abonados sempre que o baixo sexa usado como vivenda independente do piso, ou se realice, calquera actividade industrial, aínda que ámbolos dous (baixo e piso), sexan do mesmo propietario. Non se poderán canalizar cara a rede de saneamento, as baixantes de augas pluviais, reboses de pozos, mananciais ou calquera outro tipo de augas que non sexan de caracter residual doméstico. Os talleres ou industrias, que empreguen no seu cometido, calquera tipo de hidrocarburos, ou sustancias consideradas altamente contaminantes, deberán de ter, de acordo coa normativa vixente, o seu correspondente tanque separador de aceites e graxas, ou sistema de depuración previa, estando totalmente prohibido, realizar ningún tipo de verquidos directos á rede de saneamento de calquera destes produtos. No caso de existir, na vivenda onde se vai a realizar unha acometida de saneamento, unha fosa séptica, esta, como posible foco de contaminación, debera ser clausurada, de acordo coa normativa Sanitaria vixente, non podéndose realizar ningún verquido, á rede Xeral, a través dela, e debendo por tanto, a acometida ser independente da mesma. As tarifas serán as seguintes: D ereitos de enganche ------------------------------- 78,06 euros E.- Aplicación do I. V. E. As contías do presente artigo incrementaranse co IVE vixente no momento da realización da acometida ou o que sexa de aplicación á prestación dos demais servizos. Os prezos das presentes tarifas incrementaranse tódolos anos, con data 1 de Xaneiro, de acordo co I. P. C. resultante do ano anterior. Ás cotas tributarias indicadas no parágrafo anterior e referidas ó apartado D, aplicaráselles unha redución do 50%, no caso de que os contribuíntes, persoas físicas que teñan escaseza de recursos económicos ou persoas xurídicas sen ánimo de lucro ou con fins sociais ou benéficos, sempre que así o acredite un informe dos Servizos Sociais do Concello e previa solicitude individualizada en cada caso.1.- O tributo considerarase devengado dende que naza a obriga de contribuír a teor do establecido no artigo 2º. 2.- No caso da cota tributaria polo subministro, devéngase o primeiro día de cada trimestre natural. Nos casos de alta, computarase o trimestre natural completo nos que aquela se producira.3.- No caso de acometida á rede xeral de abastecemento ou saneamento, devéngase a taxa e nace a obriga de contribuír no momento no que se autoriza polo órgano competente a execución da acometida correspondente á solicitude de licenza de enganche formulada polo suxeito pasivo, ou dende que teña lugar a acometida efectiva se se levase a cabo sen autorización. De conformidade co disposto no artigo 9.1 do Texto refundido da lei reguladora das Facendas Locais, non se recoñecen outros beneficios fiscais que os expresamente previstos nas normas con rango de Lei ou os derivados da aplicación do Tratados Internacionais.1.- As liquidacións polo subministro de auga potable serán aprobadas rematado cada trimestre natural polo órgano competente do Concello, unha vez confeccionados os correspondentes padróns polo concesionario do servizo, tendo en conta as lecturas de contadores do devandito período. O cobro dos recibos realizarase nas oficinas do Servizo ou ben mediante xestión bancaria. Anualmente elaborarase un Padrón xeral de abonados que será aprobado polo Pleno Municipal e que sera exposto ó público para posibles reclamacións.2.- A liquidación da cota tributaria pola acometida á rede xeral de abastecemento e de evacuación ou saneamento, será aprobada polo órgano competente do Concello simultaneamente ó outorgamento da licenza de enganche e baseándose no presuposto presentado pola empresa concesionaria do servizo. A recadación levarase a cabo polo concesionario do servizo, unha vez realizada a notificación ó suxeito pasivo segundo o disposto no art.102.2 da Lei Xeral Tributaria. O prazo para o ingreso no período voluntario será o previsto no art.62.2, 62.3 e 62.4 da Lei Xeral tributaria.3.- As liquidacións pola prestación dos servizos de rede de saneamento e depuración de augas residuais serán aprobadas polo órgano competente do Concello, unha vez confeccionados os correspondentes padróns polo concesionario do servizo, tendo en conta as lecturas de contadores do devandito período. O cobro dos recibos realizarase nas Oficinas do Servizo ou ben mediante xestión bancaria. Anualmente elaborarase un Padrón xeral de abonados que será aprobado polo Pleno Municipal e que será exposto ó público para posibles reclamacións.4.- Dada a unidade de xestión e mantemento dos servizos integral da auga, rede de saneamento e depuración, poderase expedir un recibo único que incorpore a facturación trimestral das correspondentes taxas. Os usuarios do servizo de saneamento e depuración que non o sexan do servizo de abastecemento da auga pagarán a cuota trimestral, segundo a taxa establecida no artigo 6 desta Ordenanza, para os citados supostos.5.- No caso de paralización ou avaría dun contador, que as súas indicacións non poidan servir de base para unha liquidación correcta, liquidarase o consumo con arreglo ó que se producira en igual período no ano anterior. De non existir este dato, tomarase a media aritmética dos dous trimestres inmediatamente anteriores. No tocante a cualificación das infraccións tributarias e as súas correspondentes sancións, estarase ó disposto nos artigos 183 e seguintes da Lei Xeral Tributaria e demais normativa aplicable que a desenrola. A presente Ordenanza derroga a aprobada polo Pleno en sesión celebrada o 26 de novembro de 2015, publicada definitivamente no BOP núm.15 de data 25 de xaneiro de 2016.” Faise constar igualmente que contra o acto de aprobación definitiva, que pon fin á vía administrativa, os interesados poderán interpoñe-lo recurso contencioso-administrativo ante o órgano competente da xurisdicción contencioso-administrativa, de conformidade co disposto nos artigos 8, 9 e 10 da Lei 29/1998, do 13 de xullo, no prazo de dous meses que contan a partir do día seguinte ó da publicación deste acordo no Boletín Oficial da Provincia, segundo o artigo 46.1 da citada Lei 29/1998, de 13 de xullo. Bergondo, 2 de maio de 2016 A alcaldesa Alejandra Pérez Máquez